CELEX: 32021D0449
Language: et
Date: 2021-03-12 00:00:00
Title: Nõukogu otsus (ÜVJP) 2021/449, 12. märts 2021, millega tunnistatakse kehtetuks otsus 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses

15.3.2021   
               
               
                  ET
               
               
                  Euroopa Liidu Teataja
               
               
                  L 87/46
               
            
         NÕUKOGU OTSUS (ÜVJP) 2021/449,
         12. märts 2021,
         millega tunnistatakse kehtetuks otsus 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 21. märtsil 2011 vastu otsuse 2011/172/ÜVJP (1) teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses.
                  
               
                     (2)
                  
                  
                     Otsuses 2011/172/ÜVJP nähakse ette Egiptuse riigivara omastamise eest vastutavatena tuvastatud teatavate isikute ning nendega seotud füüsiliste või juriidiliste isikute, üksuste või asutuste rahaliste vahendite ja majandusressursside külmutamine.
                  
               
                     (3)
                  
                  
                     Pärast otsuse 2011/172/ÜVJP artikli 5 kohast läbivaatamist tuleks kehtivad piiravad meetmed lõpetada.
                  
               
                     (4)
                  
                  
                     Otsus 2011/172/ÜVJP tuleks seetõttu kehtetuks tunnistada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsus 2011/172/ÜVJP tunnistatakse kehtetuks.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 12. märts 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  Nõukogu 21. märtsi 2011. aasta otsus 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses (ELT L 76, 22.3.2011, lk 63).